text: অরবিন্দ কৃষ্ণ (জন্ম ১৯৬২) একজন ভারতীয় আমেরিকান ব্যবসায়িক নির্বাহী, ২০১৫ সাল থেকে আইবিএমের সিনিয়র সহ-সভাপতি। অরবিন্দ ইঞ্জিনিয়ার হিসাবে তাঁর কর্মজীবন শুরু করেছিলেন এবং দ্রুত কোম্পানির কার্যনির্বাহী পদে উন্নীত হন। তিনি রেড হ্যাটের সাথে ৩৪ বিলিয়ন ডলারের চুক্তির স্থপতি ছিলেন , যা এখন পর্যন্ত আইবিএমের বৃহত্তম ক্রয়। ২০২০ সালের ৬ এপ্রিল, তিনি আইবিএমের প্রধান নির্বাহী কর্মকর্তা হবেন।
  
  প্রাথমিক জীবন এবং শিক্ষা
  অরবিন্দ কৃষ্ণ জন্মগ্রহণ করেন ভারতের উত্তরাখন্ডের দেরাদুনে। তাঁর পিতা মেজর জেনারেল বিজয় কৃষ্ণ ছিলেন একজন সেনা অফিসার যিনি ভারত সরকারের ভারতীয় সেনাবাহিনীর হয়ে কাজ করেছিলেন এবং তাঁর মা আরতি কৃষ্ণ সেনাবাহিনীর বিধবাদের কল্যাণে কাজ করেছিলেন। তারা নেটিভ ভারতের উত্তরাখন্ডে (বর্তমানে উত্তরপ্রদেশ)।
  
  অরবিন্দ ১৯৮৫ সালে কানপুরের ইন্ডিয়ান ইনস্টিটিউট অফ টেকনোলজি থেকে বৈদ্যুতিক প্রকৌশল বিষয়ে স্নাতক ডিগ্রি অর্জনের আগে তামিলনাড়ুর মাউন্ট সেন্ট মেরি স্কুল, দিল্লি এবং স্টানস স্কুল, কুনুর, থেকে স্কুল শেষ করেছেন। পরবর্তীকালে অরবিন্দ পড়াশুনা করার জন্য আমেরিকা গমণ করেন এবং ইলেক্ট্রিক্যাল ইঞ্জিনিয়ারিং এ আর্বানা-শ্যাম্পেইন ইলিনয় বিশ্ববিদ্যালয় থেকে ১৯৯০ সালে পিএচডি ডিগ্রী অর্জন করেন।
  
  কেরিয়ার
  ১৯৯০ সালে কৃষ্ণ আইবিএম-এ যোগ দিয়ে আইবিএমের ক্লাউড ও কগনিটিভ সফ্টওয়্যারে সিনিয়র সহ-সভাপতি হন। তিনি আইবিএম কর্তৃক ৩৪ বিলিয়ন মার্কিন ডলারে রেড হ্যাট অধিগ্রহণের সময় নেতৃস্থানীয় হিসাবে ভূমিকা রাখেন।
  
  তিনি ২০২০ সালের ৩১ জানুয়ারী, আইবিএম-এর পরবর্তী সিইও হওয়ার জন্য নিয়োগ পেয়েছেন, তিনি গিনি রোমেট্টির উত্তরাধিকারী, যিনি ২০১২ সাল থেকে সিইও ছিলেন।
  
  তথ্যসূত্র
  
  বিষয়শ্রেণী:জীবিত ব্যক্তি
  বিষয়শ্রেণী:১৯৬২-এ জন্ম
  বিষয়শ্রেণী:ভারতীয় ব্যক্তি
  বিষয়শ্রেণী:ভারতীয় প্রযুক্তিবিদ
  বিষয়শ্রেণী:প্রযুক্তিবিদ
title: অরবিন্দ কৃষ্ণ